ΓΡΑΠΤΗ ΕΡΩΤΗΣΗ E-1929/02

υποβολή: Matti Wuori (Verts/ALE) προς την Επιτροπή

(3 Ιουλίου 2002)

Θέμα: Υπόθεση του Ρώσου στρατιωτικού συντάκτη Grigori Pasko

Το Ανώτατο Δικαστήριο της Ρωσίας όρισε την 25η Ιουνίου ως ημερομηνία της ακροαματικής διαδικασίας όσον αφορά τηνπόθεση κατασκοπείας με κατηγορούμενο τον δημοσιογράφο Grigory Pasko. Η καταδίκη του κ. Pasko προκάλεσε θύελλα διαμαρτυριών τόσο εντός όσο και εκτός της Ρωσίας. Το Ευρωπαϊκό Κοινοβούλιο ενέκρινε, στις 7 Φεβρουαρίου 2002, ψήφισμα σχετικά με τη φυλάκιση του Ρώσου στρατιωτικού συντάκτη Grigory Pasko και το κλείσιμο του τηλεοπτικού σταθμού ΤV-6 (Ρ5_ΤΑ(2002)0067).

Ένα θέμα στο οποίο δεν δόθηκε ιδιαίτερη προσοχή είναι η σημαντική παραπληροφόρηση από τις ρωσικές αρχές και ταπό κρατικό έλεγχο μέσα ενημέρωσης όσον αφορά τηνπόθεση Pasko.

Όταν συναντήθηκε με τον Jacques Chirac στο Παρίσι τον Ιανουάριο του 2002, ο Πρόεδρος Putin δήλωσε δημόσια ότι αποτελεί αναμφισβήτητο γεγονός το ότι ο Pasko παρέδωσε διαβαθμισμένες πληροφορίες στην Ιαπωνία. Αυτό δεν αληθεύει. Ο Pasko καταδικάστηκε για συλλογή πληροφοριών, όμως η παράδοση ουδέποτε πραγματοποιήθηκε.

Επίσης, ο κρατικός σταθμός ΟRΤ-ΤV που ελέγχεται από το Κρεμλίνο μετέδωσε πολλά προγράμματα σχετικά με τηνπόθεση αυτή. Τα προγράμματα αυτά παρουσιάζουν μια ιδιαίτερα διαστρεβλωμένη εικόνα των γεγονότων, και φαίνονται ως προσπάθεια σπίλωσης στην κοινή γνώμη του Pasko ως προδότη και κατάσκοπου.

Γνωρίζει η Επιτροπή τις νεότερες εξελίξεις στηνπόθεση του κ. Pasko; Δεδομένου ότι η τελική ετυμηγορία δεν έχει ακόμη εκδοθεί, τα προαναφερόμενα φαίνεται να έρχονται σε αντίθεση με το τεκμήριο αθωότητας. Πρόκειται η Επιτροπή να θέσει αυτό το θέμα στις αρμόδιες ρωσικές αρχές· Θα συνεχίσει η Επιτροπή να παρακολουθεί τηνπόθεση Pasko, και ποια συγκεκριμένα μέτρα σκοπεύει να λάβει σχετικώς·

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις E-1929/02 και E-1978/02

(30 Ιουλίου 2002)

Η Επιτροπή συμμερίζεται τις ανησυχίες όσον αφορά την κατάσταση του κ. Pasko, η καταδίκη του οποίου περιέχει κενά λόγω της απουσίας ορισμένων βασικών στοιχείων ανεξάρτητης και δίκαιης απονομής δικαιοσύνης, όπως η δημοσιότητα. Η Επιτροπή ελπίζει ότι οι αρμόδιες ρωσικές αρχές θα εξεύρουν γρήγορα μια λύση για να τεθεί τέρμα στην ατυχή προσωπική περιπέτεια του κ. Pasko.

Πέρα από την ανησυχητική προσωπική περιπέτεια του κ. Pasko, ηπόθεση αυτή είναι λυπηρή δεδομένου ότι έρχεται να ενισχύσει μια τάση περιορισμού της ελευθερίας των ρωσικών ΜΜΕ. Η απόφαση του Ανωτάτου Στρατοδικείου της 25ης Ιουνίου 2002 με την οποία απορρίφθηκε η έφεση που άσκησε ο κ. Pasko, συνέπεσε με ορισμένες άλλες δικαστικές αποφάσεις που προκάλεσαν ανησυχίες στουςπέρμαχους των ανθρωπίνων δικαιωμάτων και στους ανθρώπους των ΜΜΕ τόσο στη Ρωσία όσο και διεθνώς. Σχετικά θα πρέπει να σημειωθεί ότι στο κοινό ανακοινωθέν της συνάντησης κορυφής ΕΕ-Ρωσίας της 29ης Μαΐου επαναλαμβάνεται η δέσμευση για την επίτευξη του κοινού μας στόχου της ενίσχυσης των δομών μιας κοινωνίας βασισμένης στον σεβασμό των δημοκρατικών αρχών και των ανθρώπινων δικαιωμάτων. Στο πλαίσιο αυτό έχει βασική σημασία η προάσπιση της ελευθερίας της έκφρασης.

Η ΕΕ έθεσε την ειδική περίπτωση του κ. Pasko στις αρμόδιες ρωσικές αρχές. Η Επιτροπή επιφυλάσσεται να αναλάβει και άλλου είδους διπλωματική δράσηπό το φως των εξελίξεων.

Γενικότερα, η Ένωση θα εξακολουθήσει να θίγει το θέμα της ελευθερίας της έκφρασης και του τύπου στο πλαίσιο του πολιτικού της διαλόγου με τη Ρωσία τονίζοντας, ιδίως, την ανάγκη διαφύλαξης των όσων επιτεύχθηκαν στον τομέα της ελευθερίας της έκφρασης από το 1991 και μετά. Αυτό αποτελεί μια σημαντική συνιστώσα των προσπαθειών που καταβάλλουμε για την εγκαθίδρυση μιας στρατηγικής εταιρικής σχέσης μεταξύ της ΕΕ και της Ρωσικής Ομοσπονδίας εδρασμένης σε κοινές βασικές αξίες.